Document ID: 32005D0736

20041213
Решение на Комисията
от 13 декември 2004 година
за подписване и временно прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, за вземане под внимание присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република към Европейския Съюз
(2005/736/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 310 във връзка с член 300, параграф 2, второ изречение от него,
като взе предвид Акта за присъединяване от 2003 г., и по-специално член 6, параграф 2 от него,
като взе предвид предложението на Комисията,
като има предвид, че:
(1) На 10 февруари 2004 г. Съветът е упълномощил Комисията от името на Европейската общност и нейните държави-членки да започне преговори с Хашемитското кралство Йордания, по-долу наричано "Йордания", с оглед привеждане в съответствие на Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна [1], за вземане под внимание на присъединяването на новите държави-членки към Европейския съюз.
(2) Тези преговори са приключили удовлетворително за Общността.
(3) Текстът на протокола, договорен с Йордания, предвижда в член 10, параграф 2 временно прилагане на протокола преди влизането му в сила.
(4) При евентуалното му сключване на по-късна дата, протоколът следва да бъде подписан от името на Общността и нейните държави-членки, и да се прилага временно,
РЕШИ:
Член 1
Оправомощава председателя на Съвета да определи лицето/лицата, упълномощено/и да подпише/ат, от името на Европейската общност и нейните държави-членки поради сключването му, протокола към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, за вземане под внимание присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република към Европейския съюз.
Текстът на протокола е приложен към настоящото решение.
Член 2
С настоящото Европейската общност и нейните държави-членки приемат да изпълняват временно условията на сключения протокол.
Съставено в Брюксел на 13 декември 2004 година.

Labels: 18
15
5